kardosdrur/scandi-wiki huggingface dataset:
Vandrende pinde

Vandrende pinde (Phasmatodea) er en orden af insekter og tilhører som sådan rækken af leddyr (Arthropoda), der bl.a. også omfatter  knælere. De vandrende pinde er mestre i camouflage og kan derfor være meget svære at få øje på.

Der er ca. 2.000 kendte arter af vandrende pinde, hvoraf den mest kendte nok er Carausius morosus. Vandrende pinde holdes af mange, da de fleste arter er meget nemme og hårdføre. Vandrende pinde er også glimrende til mindre børn, der skal have et nemt kæledyr.

I Danmark er der fundet eksemplarer i Randers miniskov i 1956.

Andre arter:
 Oreophoetes peruana
 Peruphasma schultei
 Aretaon asperrimus
 Sungaya inexpecta

Klassifikation 
Overfamilie Timematoidea Parker, 1982
 Timematidae Caudell, 1903 Timemas
Overfamilie Phyllioidea Karny, 1923
 Phylliidae Redtenbacher, 1906
 Pseudophasmatidae Kirby, 1896 (striped walking sticks)
 Anisomorphini Redtenbacher, 1906
 Stratocleidini Brunner, 1915
 Pseudophasmatini Günther, 1953
 Xerosomatini Brunner, 1893
 Prisopodini Brunner, 1893
 Heteronemiini Günther, 1953 (common walking sticks)
 Xeropsidini m.
 Korinnidae Günther, 1953
 Aschiphasmatidae Brunner, 1893
 Heteropterygidae Rehn, 1904 (= Obrimidae Rehn & Rehn, 1939)
 Heteropterygini Kirby, 1896
 Obrimini Brunner, 1893
 Anisacanthini Günther, 1953
 Datamini Rehn & Rehn, 1939
 Pygirhynchidae Redtenbacher, 1906
 Bacillidae Redtenbacher, 1906
 Xylicini Günther, 1953
 Antongiliini Günther, 1953
 Bacillini Günther, 1953
Overfamilie Phasmatoidea Karny, 1923
 Tropidoderidae Brunner, 1893 (= Podacanthidae Günther, 1953)
 Tropidoderini Brunner, 1893
 Monandropterini Brunner, 1893
 Phasmatidae Karny, 1923 (winged walking sticks)
 Phasmatini Brunner, 1893
 Stephanacridini Günther, 1953
 Achriopterini Günther, 1953
 Acanthomimini Günther, 1953
 Pharnaciini Günther, 1953
 Baculini Günther, 1953
 Acanthoxylini Bradley & Galil, 1977
 Eurycanthidae Brunner, 1893
 Neopromachini Günther, 1953
 Eurycanthini m.
 Xeroderidae Günther, 1953
 Platycranidae Redtenbacher, 1908
 Bacteriidae Brunner, 1893 (= Cladomorphidae Brunner, 1893; = Phibalosomatidae Redtenbacher, 1908)
 Hesperophasmatini Rehn, 1901
 Cladoxerini Karny, 1923
 Craspedoniini Bradley & Galil, 1977
 Bacteriini Brunner, 1893
 Otocraniini m.
 Palophidae Redtenbacher, 1908
 Necrosciidae Brunner, 1893
 Pachymorphidae Brunner, 1893 (= Clitumnidae Brunner, 1907)
 Ramulini Günther, 1953
 Hemipachymorphini Günther, 1953
 Pachymorphini Brunner, 1893
 Lonchodidae Brunner, 1893 (= Prisomeridae Karny, 1923)
 Lonchodini Brunner, 1893
 Menexenini Brunner, 1893
 Diapheromeridae Karny, 1923
 Diapheromerini Zompro, 2001
 Libethrini Günther, 1953
 Ocnophilini Günther, 1953
 Oreophoetini Zompro, 2001

Eksterne henvisninger 

 Phasmatodea.org
 The World of Stickinsects
Ol' Dirty Bastard

Russell Tyrone Jones (født 15. november 1968, død 13. november 2004), bedre kendt under sit kunstnernavn Ol' Dirty Bastard (forkortet ODB), var en amerikansk rapper og en af skaberne af hiphopgruppen Wu-Tang Clan.

Han havde som kendemærke en anderledes form for at rappe, der bliver halvt-rappet og halvt-sunget med rim, der var helt anderledes for stilen dengang.

Efter at have være med til at starte Wu-Tang Clan med gruppens debutalbum Enter the Wu-Tang (36 Chambers), gik han over til en solo-karriere med debutalbummet Return to the 36 Chambers: The Dirty Version. Dog blev han flere gange arresteret, og fik en fængselsstraf. Dette skabte et fravær, som gik ud over hans optrædener og pladeindspilninger.

Han døde af en overdosis narkotika i et studie den 13. november 2004, to dage før sin fødselsdag.

Tidlige liv og karriere 
Russell Jones er født og opvokset i Brooklyn, New York. Med sine to fætre, the RZA og the GZA, skabte han "Force Of The Imperial Master", en hiphop-gruppe, der senere hen blev kendt som All in Together Now Crew, efter de havde udgivet en single af samme navn.

Eksterne henvisninger 
 

Rappere fra USA
Illmatic

Illmatic er titlen på Nas' debutalbum fra 1994, som er en af hiphoppens største klassikere. Albummet er bl.a. produceret af Pete Rock, Q-Tip, DJ Premier, Large Professor og L.E.S.

Spor 

 The Genesis
 N.Y. State of Mind
 Lifes a Bitch
 The World Is Yours
 Halftime
 Memory Lane (Sittin in da Park)
 One Love
 One Time 4 Your Mind
 Represent
 It Aint Hard to Tell

Nas
Rapalbum
Debutalbum fra 1994
Debutalbum fra USA
Hundestilling

Hundestillingen (engelsk: doggystyle) er en samlejestilling, hvor kvinden (eller den passive mand) støtter på knæ og hænder og manden derved kan indføre penis bagfra i enten vagina eller anus.

Sexologi
Martin Mystik

Martin Mystik er en fransk-canadisk tegnefilmserie i foreløbig 66 afsnit produceret af Marathon Production (der også står bag Totally Spies) siden 2003. Serien er løseligt baseret på den italienske tegneserie Martin Mystère.

Tegnefilmserien handler om de to stedsøskende Martin og Diana, der udover at være almindelige canadiske gymnasieelever også lever en hemmelig tilværelse som superagenter for organisationen Centret. Sammen med rumvæsenet Billy og hulemanden Java bliver de sendt ud på missioner af M.O.R for at redde verden fra overnaturlige væsener og monstre.

Serien kører i Danmark på TV 2 og Jetix.

Danske Stemmer 

 Laus Høybye – Martin Mystik
 Julie Lund – Diana Lombard
 Kasper Leisner – Java
 Anne O. Pagh – Billy
 Michelle Bjørn Andersen – M.O.R

Broadcast 
 Martin Mystery  udsendt i Canada på YTV, på  Discovery Kids på engelsk og på Vrak på fransk fra 2003 indtil Seriens finale i 2006. I USA blev showet oprindeligt vist på FoxBox i 2003. Senere viste Nickelodeon  Martin Mystery  fra maj til august 2005. Nickelodeon S søster kanal, Nicktoons Network, udsendte showet fra 4. juli 2005 til 27. april 2008.  M6 i Frankrig, Rai 2 i Italien, Jetix, SVT1 og SVT Barnkanalen i Sverige, Jetix og NRK Super i Norge, Jetix og Yle TV2 I Finland Jetix I Europa (undtagen Italien og Polen), ZigZap i Polen.

Eksterne henvisninger 
 

Animerede tv-serier
Babar

Babar er en fiktiv elefant, der første gang optrådte i den franske børnebog L'Histoire de Babar (på dansk: Historien om Babar: Den lille elefant) af Jean de Brunhoff i 1931. Historien er baseret på en fortælling, som Brunhoffs kone fortalte til deres børn. Den handler om en ung elefant ved navn Babar, der forlader junglen for at besøge storbyen, hvorefter han tager civilisationens fordele tilbage til sine elefant-venner.

Jean de Brunhoff publicerede endnu seks historier før sin død i 1937. Hans søn Laurent de Brunhoff var ligeledes en talentfuld forfatter og tegner, og han fortsatte Babar-serien med 10 bøger fra 1948 til 1966.

Tegnefilm om Babar 
Babar er lavet i flere udgaver som tegnefilm og tegnefilmsserie, mest kendt er den fransk-canadiske tv-serie fra 1987-1989 (sæson 1-5) med en 6. sæson fra 2000.

Danske stemmer i tegnefilmsserien
 Jesper Klein – Babar
 Birthe Neumann – Celeste
 Klara Høybye – Pom
 Julie Lund – Flora
 Marie Ingerslev – Alexander
 Annie McKarlssen – Isabelle
 Henrik Kofoed – Safir
 Paul Hüttel – Cornelius
 Kirsten Rolffes – Den gamle dame

Ekterne henvisninger 
 

Børnebøger
Fiktive personer
Animerede tv-serier
Tv-serier for børn
Tv-serier fra Frankrig
Fiktive dyr
Fiktive konger
PSV

PSV har flere betydninger:
 PSV Eindhoven – hollandsk fodboldklub.
 Forsyningsskib – Platform Supply Vessel (PSV), er et fartøj specielt udviklet til at betjene offshore olieplatforme
Animaniacs

Animaniacs er en amerikansk tegnefilmsserie, produceret af Steven Spielberg. Serien blev sendt på kanalen Fox Kids første gang fra 1993-1995 og der blev produceret i alt 99 afsnit.

Den 24. september 2003 blev Animaniacs nævnt blandt TV Guides "60 Greatest TV Cartoons of All Time".

Danske stemmer 
 Vibeke Dueholm som Dot Warner
 Lars Thiesgaard som Dr. Otto Scratchansniff
 Peter Røschke som Godpigeon
 Annevig Schelde Ebbe som Mindy
 Vibeke Dueholm som Halløj, Søster! (Hello Nurse)
 Julie Lund som Katie Ka-Boom
 Søren Sætter-Lassen som Pinky
 Thomas Mørk som Ralph The Guard
 Birgitte Raaberg som Rita
 Henrik Koefoed som Yakko Warner
 Peter Røschke som Wakko Warner
 Mathias Klenske som Skippy Egern
 Pauline Rehné som Slappy Egern
 Torben Sekov som Thaddeus Plotz

Sange 
 "Yakko´s world"
 "The Presidents"
 "Yakko's Universe Song"
 "Wakko's America"

Referencer

Eksterne henvisninger 

 

Animerede børneserier fra USA
Halden

Halden er en by i Viken fylke i Norge. Den grænser til Rakkestad i nord, Aremark i øst, til Sverige (Strömstad) i syd og til Sarpsborg i vest. Storkommunen Halden består af de tidligere herreder Berg og Idd, samt bykommunen Halden, som fra 1665 til 1928 hed Fredrikshald eller Frederikshald efter fæstningen Fredriksten højt over byen. Berg og Idd er typiske landbrugsområder, mens Halden er Norges ældste industriby. Byen og kommunen deles i to af elven Tista, som udgør den nederste del af Haldenvassdraget.

Historie 

Der er spor efter bosætning allerede i ældre stenalder, blandt andet et unikt anhæng af slebet sandsten. En stenalderboplads er fundet ved Folkåa syd for Aspedammen station i Idd; rige fund fra bronzealderen og jernalderen (helleristninger ved Idd kirke og vest for Jellhaugen i Berg, en jernaldergrav ved Idd kirke). Jellhaugen  hører til blandt Nordens største gravhøje (90 m i diameter, 10 m høj), fra omkring år 750. Flere af fundene vidner om nær kontakt med Bohuslän og Dalsland.

Ladestedet Halden voksede frem i 1500-tallet som udskibningshavn for trælast til Holland og England. Byen fik militær betydning, da det norske område Båhuslen, beliggende syd for Iddefjorden, blev afstået til Sverige ved freden i Roskilde, 1658. Etter at have modstået flere svenske angreb, blev stedet tilkendt købstadsprivilegier og døbt Fredrikshald i 1665. I 1716 satte borgerne selv ild til byen for at afværge et nyt svensk angreb ledet af Karl 12. af Sverige. To år senere faldt den samme konge under belejringen af Fredriksten fæstning, hvilket bidrog til at afslutte Den Store Nordiske Krig.

I 1814 kom Halden igen i begivenhedernes centrum, da byen som det sidste sted i Norge gjorde indbidt modstand mod svenskernes kronprins, Karl Johan. Byen var belejret i flere uger, og den svenske kanonild gjorde betydelig skade; men fæstningen ville ikke overgive sig. Ved midnat 15. august kom en svensk og en norsk repræsentant imidlertid til porten og fortalte, at våbenhvile var indgået (Mosskonventionen). De svenske soldater måtte nu slippes ind i fæstningen.

Fra 1814 til 1905 var Fredrikshald det kommercielle centrum for et stort opland både i Norge og Sverige. Byens borgere bidrog økonomisk til bygningen af Dalslandsbanen. Efter unionsopløsningen i Karlstad i 1905, blev området demilitariseret, og byen mistede samtidig meget af sit kommercielle opland. Stenindustrien mistede betydning, efterhånden som billigere bygningsmaterialer vandt indpas, og også skofabrikkene forsvandt efterhånden.

I de sidste tiår af 1900-tallet har byen befundet sig i en kontinuerlig politisk og økonomisk krise, som stadig varer ved.

Trivia 
Halden er den eneste by, der er omtalt i den norske nationalsang. I fjerde vers af Ja, vi elsker dette landet skrev Bjørnstjerne Bjørnson: "Thi vi landet heller brændte, end det kom for fald. Husker bare hvad som hændte ned' på Fredrikshald!"  - hvor indbyggerne stak hjembyen i brand hellere end at overgive den til svenskerne.

Noter

Eksterne links 
Kufiske mynter fra Halden  på khm.uio.no

 
Kommuner i Viken
Kommuner i Østfold
Cecilie Stenspil

Cecilie Maria Stenspil (født 22. oktober 1979 i Glostrup) er en dansk skuespiller uddannet fra Skuespillerskolen ved Odense Teater i 2006. 

Hun har haft hovedroller i en stor række forestillinger på flere danske teatre, blandt andre Det Kongelige Teater, Århus Teater, Odense Teater og på Folketeatret og hun har indspillet flere film og tv-serier, som bl.a. Livvagterne og Badehotellet. Desuden har hun lagt stemme til en enorm række tegnefilmsproduktioner.

Karriere 
Som barn var hun elev på børneteatret Eventyrteatret i 5 år. Siden hun var 10 år gammel, har hun lagt stemme til forskellige tegnefilm og tegnefilmsserier. Herudover har hun indtalt en række lydbøger, bl.a. Lene Kaaberbøls Skyggeporten.

I 2009 fik hun debut foran kameraet som hovedrolleindehaver i Livvagterne.

Hun spiller Fru Helene Aurland i alle afsnittene af Badehotellet på TV 2. 

Cecilie Stenspil modtog 21. december 2010, på Ove Sprogøes 91-års fødselsdag, Ove Sprogøe Prisen på 30.000 kr. Udover nævnte pris har hun modtaget Poul Reumerts æreslegat, Prins Henriks legat og Tagea Brandts rejselegat.

I 2017 medvirkede hun i Peter Langdals Efter brylluppet sammen med bl.a. Kasper Leisner  og Barbara Moleko.

Privat
Stenspil er datter af pædagogen Lisbeth Stenspil og Børge Krogh Samuelsen. Hun er storesøster til Simon Stenspil og er halvt færing.

Hun danner  par med skuespilleren Troels Lyby. De blev sammen forældre i august 2018, og igen i august 2020. Parret blev gift i 2022.

Teater 
 2016 Aarhus Teater: Fornuft og følelse – Marianne Dashwood
 2013 Det Kongelige Teater, Ulvedalene: Robin Hood – Lady Marian
 2013 Forum København: Hey Jude Teaterkoncert
 2012 Folketeatret: Bang og Betty – Betty Nansen 
 2012 Grønnegårds Teatret: Educating Rita – Rita Susan White
 2012 Nørrebro Teater: Next to Normal – Diana Goodman
 2011 Det Kongelige Teater: Mågen – Nina
 2010 Det Kongelige Teater: My Fair Lady – Eliza Doolittle
 2009 Odense Teater: Breaking the Waves – Bess 
 2007 Odense Teater: Guitaristerne – Kim 
 2007 Odense Teater: Troldmanden fra Oz – Dorothy 
 2007 Odense Teater: Peter Pan – Wendy 
 2006 Odense Teater: Erasmus Montanus – Lisbed
 2006 Odense Teater: Et juleeventyr – Bella

Filmografi

Film

Tv-serier

Videospil

Kilder

Eksterne henvisninger 
 

Skuespillere fra Danmark
Personer fra Glostrup
Personer i Kraks Blå Bog
Tegnefilmsdubbere fra Danmark
RTL Television

RTL (oprindeligt RTL+) er en tysk kommerciel tv-kanal, der distribueres via kabel-tv, sattelit og DVB-T i visse områder i Tyskland. Kanalen ejes af RTL Group og er, hvad angår seertal, Tysklands største privatejede gratiskanal. 

Kanalen sendte første gang 2. januar 1984 kl. 17.27 fra Luxembourg og havde fra starten kun et potentielt publikum på 200.000. Kanalen sendte fra Luxembourg frem til 1988, hvor den flyttede til sit nuværende hovedkvarter i Köln. RTL blev grundlagt af Radio Luxembourg, der havde sendt tysksprogede programmer i mange år, og tv-stationen Télé Luxembourg – deraf navnet RTL. 

Budgetterne var små i starten, og programfladen rummede derfor mange amerikanske hit-shows og film. Da stationen flyttede til Köln, erhvervede den samtidig retten til at sende via det jordbaserede sendenet. RTL købte rettighederne til at transmittere fodboldkampe fra den tyske Bundesliga, ligesom stationen købte rettigheder til at vise film fra selskaberne Cannon og Universal Studios, hvilket betød, at kanalen fik førsteretten til at vise filmene på tysk tv. RTL blev markedsledende i Tyskland i de tidlige 1990'ere og har været det siden. I Tyskland har kanalen status af Vollprogramm, hvilket svarer til det danske must carry. RTL kan modtages i det meste af Europa via satellit og kabel-tv. I Danmark ligger kanalen på stort set alle kabelnet.

RTL beskæftiger 1.135 medarbejdere og omsætter for 14,1 mia. kr. (2003).

Sendt på RTL 
 Spionen

Eksterne henvisninger 

 RTL's hjemmeside
 RTL's koncernhjemmeside

Tv-kanaler fra Tyskland
Etableret i 1984
Virksomheder i Köln
Tv-stationer fra Tyskland
RTL Group
Annevig Schelde Ebbe

Annevig Sifka Schelde Ebbe (født 6. august 1983 i Aarhus) er en autodidakt dansk skuespiller og dialoginstruktør. Hun er datter af arkitekt Jens Schelde og cand.mag. Annelise Ebbe.

Filmografi

Film

TV

Videospil

Eksterne henvisninger 
 
 

Skuespillere fra Danmark
Tegnefilmsdubbere fra Danmark
Personer fra Aarhus
Deutsche Presse-Agentur

Deutsche Presse-Agentur GmbH (DPA) er Tysklands største nyhedsbureau. DPA omsætter for 87,8 mio. euro (2010)og beskæftiger ca. 730 fastansatte (2010), hvortil kommer flere tusinde freelancere og stringere. Hovedsædet er beliggende i Hamburg. 

Bureauet blev grundlagt af den tyske læge Bernhard Wolff i Berlin i 1849 under navnet Wolffs Bureau. Bernhard Wolff deltog sammen med Charles-Louis Havas og Paul Julius Reuter i forhandlingerne af Paris-aftalen i 1859. Efter 2. verdenskrig ændredes navnet til det nuværende. dpa har siden 1979 leveret sit stof elektronisk, og siden 1983 har man udelukkende brugt egne korrespondenter til at levere nyheder i form af tekst eller lyd samt grafik, illustration og billeder. Foruden tysk leverer dpa også meddelelser på engelsk (fra Cork i Irland), spansk (fra Buenos Aires i Argentina samt Madrid i Spanien) og arabisk (fra Kairo).

Chefredaktør siden er Wolfgang Büchner, bestyrelsesformand er siden 2006 Malte von Trotha. Bureauet ejes af en række medier.

Referencer

Eksterne henvisninger 
 dpa's hjemmeside 

Etableret i 1849
Nyhedsbureauer
Annie

Annie er en amerikansk musical af Charles Strousse. 

Musicalen er blevet filmatiseret 2 gange: Første gang i 1982 med Aileen Quinn i rollen som Annie og anden gang i 1999 med Alicia Morton.

Musicals fra USA
Dortmund

Dortmund er en by i Tyskland med 586.600 indbyggere (2017), beliggende i delstaten Nordrhein-Westfalen. Byen er såkaldt kreisfrei, dvs den tilhører ikke et amt eller region. Byens nuværende borgmester er Ullrich Sierau (SPD). Efter indbyggertal ligger Dortmund på en syvende plads i Tyskland. Dortmund er en del af det store byområde Ruhr-distriktet.

Fra at være en by præget af tung industri (kulminer, stålværker, maskinindustri og bryggerier) op til 1960erne, og efter at have gennemlevet en lang økonomisk krise fra 1970erne til 1990erne, er Dortmund nu præget af tjeneste- (især forsikringsselskaberne) og forskningssektoren (universitet). 

Dortmund har ingen gammel bykerne, da den blev bombet under 2. verdenskrig. Et af nye kvarterer er "Ostwallviertel", som er præget af hyggelige ølstuer, modebutikker samt gallerier. Ellers findes Reinoldikirche, Dortmunder U, fjernsynstårnet (Florian), Westfalenpark, Westfalenhalle samt Westfalenstadion (siden VM i fodbold 1974 og 2006).

Erhvervsliv

Bryggerier 
Dortmund er den by i Tyskland, hvor der bliver brygget mest øl, byens vartegn er således det tidligere hovedkvarter for bryggeriet DUB, Dortmunder U (nu kunstmuseum). Tidligere var der 12 bryggerier i byen, med der er nu kun tre tilbage, Bergmann, DAB og Hövels.

Venskabsbyer 
 Leeds (Forenede Kongerige) siden 1969
 Amiens (Frankrig) siden 1960
 Rostov ved Don (Russiske Føderation) siden 1977
 Buffalo (USA) siden 1978
 Novi Sad (Serbien) siden 1982
 Netanya (Israel) siden 1981
 Xi'an (Kina) siden 1992
 Trabzon (Tyrkiet) siden 2014
 Zwickau (Tyskland) siden 1988

Referencer

Eksterne links 

 Privat side med fotos  
 Med mange fotos fra Dortmund  
 Privat side om Dortmunds byhistorie  
 Link-Portal Dortmund Community  
 Venskabsbyer  
 Information om venskabet med Zwickau  

 
Byer i Nordrhein-Westfalen
Hanse
Frie rigsstæder
Stater under Det tysk-romerske Rige
Den Nederrhinske-Vestfalske Rigskreds
Holeby-Bursø Pastorat

Holeby-Bursø Pastorat er et pastorat i Maribo Domprovsti (Lolland-Falsters Stift), som består af følgende sogne:
Bursø Sogn
Holeby Sogn
Pastoratet har ca. 1.900 indbyggere, hvoraf ca. 90% er medlemmer af folkekirken.

Præster siden reformationen
Claus Clausen 1555-1579, kapellan Hans Viborg
Christopher Pedersen Bager 1580-1591, kapellan Jacob Ibsen Tyche        -1582
Lauritz Jacobsen „Thirsted“ 1592-
Niels Jensen “Staurebye”, kapellan Anders Jørgensen Maas    -1635
Iver Madtzen
Jørgen Hansen Bogense 1641-1658
Hans Hansen Skjælskør 1658-1680
Knud Jørgensen Holmer 1680-1706
Diderik Homer 1706-1735
Herman Fuglsang 1735-1777
Borchsenius 1777-1782
Severin Christian Thørcke 1782-1788
Christen Andersen Lund 1788-1792
Anders Krog Holm 1792-1797
Hans Ditlev Heineth 1797-1814
Johan Adam Braes 1814-1831
Joachim Otto Paul Steenstrup 1831-1840
Henrik Posselt 1841-1855
Jacob Peder Dorph Paludan 1855-1871
Otto Reinhold Emiil Pontoppidan 1871-1880
Hans Kristian Rørdam 1881-1884
Daniel Maximilian Lundsteen 1885-1909
Vilhelm Carl Georg Møller 1909-1936
Kaj Herreborg Elleby 1936-1945
John Sauntved 1945-1962
Niels August Krapper 1962-1984
Hans Marxen 1984-2003

Pastorater i Folkekirken
Lolland-Falsters Stift
Angelboveje

Angelboveje var i middelalderen navnet for fem vest-østgående vejforløb fra Angel til hærvejen i Sønderjylland. Vejene var angelbøndernes vigtigste handelsveje. Fra hærvejen og vestpå mod Nordfrisland kaldes vejforløbene friserveje. 

Ved et vadested ved Trenen i Sollerup lå et toldsted. I Siversted -Stenderupå lidt syd for Flensborg findes endnu i dag en Angelbovej (på tysk Angelboweg). I det indre Flensborg kaldes vejen for Angelbogaden (på tysk Angelburger Straße).

Eksterne henvisninger
 Angelboveje på marschundfoerde.de (tysk)

Boveje
Danmarks historie
Tysklands historie
Rhodopsin

Rhodopsin eller synspurpur findes i de lysfølsomme celler i øjets nethinde, stavene.
I stærkt lys spaltes rhodopsin, og dette er forenklet sagt den udløsende faktor for et aktionspotentiale.
I omgivelser med svag belysning sker der en adaptation i øjet, dvs at øjet tilpasser sig mørket ved at der i stavene opbygges gradvist mere og mere synspurpur.
Dette er grunden til at synet til stadighed (ca 30 min) forbedres i mørke omgivelser.
Rhodopsin kræver bl.a. A-vitamin for at kunne opbygges; mangel på vitaminet kan derfor medføre natteblindhed.

Se også 

 7TM-proteiner
 GPCR, G-proteinkoblede receptorer
 Receptor

Proteiner
Syn
Årets Fodboldspiller i Danmark

Årets Fodboldspiller i Danmark kåres af danske fodboldspillere i Danmarksturneringen. Det anses af mange for at være den største hæder, at blive kåret af sine kolleger – frem for af publikum, fans eller pressen.

Prisen er blevet uddelt siden 1961 – på ide af Knud Lundberg. Han var – udover aktiv idrætsmand i indtil flere discipliner – også sportsredaktør hos Social-Demokraten, senere Aktuelt.

I 1989 overtog Spillerforeningen kåringen, dog var Ekstra Bladet med i arrangementet i perioden fra 1998 til 2009. I perioden 1989-1994 blev der uddelt 2 årlige priser af henhv. Aktuelt og Spillerforeningen.

Siden 2000 er der også blevet kåret en Årets Kvindelige Fodboldspiller af spillerforeningen.

Fra 2006 begyndte TV2 i samarbejde med DBU at lave deres egen årets fodboldspiller titel som en del af FodboldGalla 2006.

Fra 2021 gik Spillerforeningen og DBU sammen om at uddele titlen som årets fodboldspiller.

Regler for afstemning 
Medlemmerne af Spillerforeningen står for valget af Årets Fodboldspiller. Først nominerer samtlige hold i Danmarksturneringen max. 10 spillere til titlen. De fem spillere med flest stemmer nomineres, og hver spiller i Superligaen, 1. division og 2. division modtager en stemmeseddel, hvor de kan pege på den af de nominerede, som de mener har gjort sig fortjent til titlen som Årets Fodboldspiller.

Liste over Årets Fodboldspiller

Kåret af Spillerforeningen og DBU

Kåret af Spillerforeningen

Kåret af DBU og TV2

Kåret af Spillerforeningen og Ekstra Bladet

Kåret af Spillerforeningen og Det Fri Aktuelt

Kåret af Spillerforeningen, Sparekassen Bikuben og Det Fri Aktuelt

Kåret af Spillerforeningen og Sparekassen Bikuben

Kåret af Det Fri Aktuelt

Kåret af Spillerforeningen, Sparekassen Bikuben og Aktuelt

Kåret af Fodbold-Jul

Se også 
 Årets Kvindelige Fodboldspiller

Eksterne henvisninger/kilder 
 Spillerforeningens liste 
 DBU's hjemmeside
 Transfermarkedet (@Transfermarked1) på Twitter

 
Kåringer i dansk fodbold
Akcent

Akcent er en rumænsk popgruppe dannet i 1999. Gruppen består af Marius, Adrian, Sorin og Mihai. Gruppen fik sit internationale gennembrud i 2005 med singlen "Dragoste de inchiriat" eller "Kylie" på engelsk. I 2006 kom Akcent ind på en andenplads i det rumænske melodi grandprix med sangen "Jokero".

Den 4. juni 2006 vandt gruppen prisen som årets gruppe ved de rumænske MTV Music Awards.

Diskografi 
 Senzatia (2000)
 In culori (2002)
 100 BPM (2003)
 Poveste de viata (2004)
 S.O.S. (2005)
 Primul capitol (2006)
 French Kiss with Kylie (2006)
 King of Disco (2007)
 Fǎrǎ lacrimi (2009)
 True believers (2009)

Singler 

 Dragoste de Inchiriat/Kylie (2005)
 French Kiss (2006)
 Jokero (2006)
 King of Disco (2007)
 My Passion (2010)

Se også 
Rumænsk musik

Ekstern henvisning 
 Officiel hjemmeside

Musikgrupper fra Rumænien
Popgrupper